# Necrosi

La necrosi (del grec: adjectiu Νεκρός. Pronunciació aproximada: nekrós. Significat: cadàver, mort) és la mort patològica d'una o diverses cèl·lules o de qualsevol teixit de l'organisme, provocada per un agent nociu que ha provocat una lesió tan greu que no es pot reparar o curar. En són exemples: l'aportació insuficient de sang al teixit o isquèmia, un traumatisme, l'exposició a radiacions ionitzants, l'acció de toxines, i substàncies químiques nocives o tòxiques, una infecció, o el desenvolupament d'una malaltia autoimmunitària. Un cop s'ha produït i desenvolupat, la necrosi és irreversible.

## Lesió cel·lular

La cèl·lula té una capacitat extraordinària d'adaptació. Quan un agent extern o intern altera en gran part la seva estructura morfològica (i/o la seva funció) i sobrepassa el límits de dita adaptabilitat, sorgeix la lesió cel·lular que pot ser reversible o irreversible.

### Etiologia de les lesions necròtiques

Les causes de la necrosi són molt diverses: isquèmia i hipòxia, iatrogènia, traumatisme, avitaminosi, addicció a la cocaïna, consum de metilendioximetanfetamina o dels seus derivats, productes químics, cetoacidosi diabètica, arteriolopatia urèmica calcificant (calcifilaxi), intoxicació per bolets, intoxicació per diòxid de carboni, picades de serps i d'aranyes verinoses, contacte amb secrecions cutànies d'alguns amfibis, mossegades d'escolopendres i de formigues de l'espècie Solenopsis invicta, reaccions adverses a determinats fàrmacs usats per tractar la hipertensió portal o prevenir les trombosis venoses. agents infecciosos, trastorns per excés de calor o fred, radiacions ionitzants, úlceres per pressió, agents immunitaris o alteracions genètiques.

### Adaptació cel·lular

Davant diversos estímuls la cèl·lula experimenta uns canvis que li serveixen per adequar-se a la situació. Aquests canvis són:
* Atròfia: Disminució de la mida de l'òrgan per una estimulació deficient (és el que passa, per exemple, a un múscul d'alguna extremitat que ha estat immobilitzada durant un temps).
* Hipertròfia: Situació contrària a l'atròfia, en què l'òrgan augmenta la seva mida per una sobreestimulació; aquesta hipertròfia deriva d'un augment de la mida de les cèl·lules que formen el teixit i no d'un augment del nombre de cèl·lules. La hipertròfia pot ser fisiològica (músculs d'un atleta) o patològica.
* Hiperplàsia: En aquest cas hi ha un augment del nombre de les cèl·lules en un òrgan, fent que augmenti així la seva mida, també pot ser el resultat d'un procés fisiològic (augment de la mida dels pits durant l'embaràs i la lactància) o d'un procés patològic (augment cel·lular de l'endometri per estimulació hormonal excessiva derivada de l'existència d'un tumor ovàric).
* Metaplàsia: És el canvi d'un teixit per un altre, generat per molts tipus d'agressions, com ara la inflamació crònica. Un cas freqüent és la metaplàsia de l'epiteli bronquial en les persones fumadores. El teixit epitelial es modifica per adaptar-se a l'agressió que suposa el fum de tabac (canvia la seva morfologia cilíndrica normal a l'escatosa). El risc de la metaplàsia és què el teixit afectat es fa molt més susceptible de malignització. Eventualment, la metaplàsia és una anomalia tissular reversible eliminant la seva causa específica.

### Mort cel·lular

Quan tots els mecanismes d'adaptació i de resistència s'han esgotat sobrevé la mort cel·lular. Fonamentalment, la cèl·lula pot morir per dos mecanismes diferents:
* Necrosi: Es produeix per lesió aguda de la cèl·lula en condicions patològiques, és a dir, deriva d'alguna situació no fisiològica que produeix la mort cel·lular. És un procés pasiu que no requereix la síntesi de novo de proteïnes i que necessita una mínima quantitat d'energia. La necrosi es caracteritza per la seva violència, la cèl·lula es trenca i allibera a l'exterior substàncies que són perjudicials per al teixit en què es troba. Els canvis nuclears típics d'una cèl·lula necròtica són: la picnosi, la cariorrexi i la cariòlisi. Depenent del mecanisme causant de la lesió existeixen diversos tipus de necrosis:
** Necrosi coagulativa: Es produeix a causa de la isquèmia tissular que genera una coagulació de les proteïnes intracel·lulars, que fa inviable la supervivència de les cèl·lules afectades (tal com ocorre, per exemple, en l'infart agut de miocardi). La zona de la necrosi és substituïda per un teixit fibrós. També pot ser originada per un ampli ventall de càncers.Necrosi coagulativa (en bandes de contracció) a un miocardi. Microscopi òptic. 300X. Tinció d'HE.
*** Necrosi gangrenosa: Es considera un subtipus de necrosi coagulativa. Apareix freqüentment a les extremitats corporals que perden l'aportació de sang, però pot afectar del tot o en part un òrgan determinat o ser la manifestació cutània d'una colitis ulcerosa, per exemple. No és rara en ella la presència de canvis de liqüefacció concomitants.
** Necrosi amb liqüefacció: En aquest cas es produeix una autòlisi ràpida que fa que la zona necrosada quedi liquada i amb una gran quantitat de neutròfils i de restes cel·lulars. Es veu sovint en infarts cerebrals, en l'encefalomalàcia multiquística i en infeccions que han causat abscessos.
** Necrosi grassa:
*** Traumàtica: No és habitual, es produeix per un traumatisme que sobrepassa les capacitats d'adaptació cel·lular. Es veu ocasionalment en lesions mamàries, causades per contusió, complicacions de procediments diagnòstics invasius o radioteràpia. La necrosi grassa pericardíaca és una afecció inusual i d'etiologia poc clara que causa dolor toràcic sobtat en persones sense alteracions electrocardiogràfiques significatives.
*** Enzimàtica: Es produeix quan els enzims digestius (lipasa, peptidasa, etc.) són alliberats al medi sense control o s'activen en un lloc no apte. Es dona per exemple en la pancreatitis.
** Necrosi caseificant: És la necrosi produïda típicament en la tuberculosi pel bacil de Koch, en la qual s'observa sempre càseum, una barreja de microbis morts, fragments cel·lulars, limfòcits i macròfags. També es pot trobar a la zona central de les gomes de la sífilis terciària i en els granulomes de la lepra neurítica pura (una forma poc comuna de la malaltia limitada a l'afectació dels nervis perifèrics).
** Necrosi avascular (osteonecrosi). És una particular condició degenerativa caracteritzada per la mort dels components cel·lulars de l'os com a resultat de la interrupció del flux sanguini subcondral. Els individus que prenen corticoides durant un llarg període o amb factor V de Leiden són propensos a desenvolupar aquesta necrosi en el maluc. L'osteonecrosi disbàrica apareix en casos de síndrome de descompressió.
** Necrosi fibrinoide: Té lloc quan es dipositen immunocomplexos en les parets de vasos sanguinis juntament amb fibrina. És pròpia, per exemple, de la malaltia del sèrum, de la nefritis lúpica o de determinades vasculitis. Es pot veure en úlceres laríngiques de contacte, a l'interior dels nòduls granulomatosos pulmonars de l'artritis reumatoide i, amb una intensitat variable i juntament amb canvis de degeneració hialina, en les placentes de dones diabètiques o hipertenses.
A nivell ultraestructural, les primeres alteracions cel·lulars pròpies d'una necrosi irreversible consisteixen —grosso modo— en una gran dilatació dels mitocondris, condensacions de la matriu intracel·lular i una distribució cromatínica al nucli especial i diferent a la de l'apoptosi.
Quan els teixits necrosats són colonitzats per microorganismes patògens, generalment bacteris (clostridis, estreptococs, alguns estafilococs i vibrions) es produeix la putrefacció amb el despreniment d'olors desagradables característiques de la descomposició de les proteïnes i els greixos, deguts sobretot a la formació de dues amines biògenes amb capacitat citotòxica, la putrescina i la cadaverina. Un exemple patognomònic d'això és la mionecrosi clostridiana.
* Apoptosi: És la mort cel·lular programada genèticament. En aquest fenomen una sèrie d'esdeveniments fisiològics o patològics generen uns canvis bioquímics en la cèl·lula i aquesta «decideix» la seva pròpia mort d'una forma ordenada, degradant-se en petites vesícules envoltades per una membrana plasmàtica modificada (cossos apoptòtics) que seran fagocitades pels macròfags per mitjà d'un procés anomenat eferocitosi, sense major repercussió en el teixit circumdant. La ràpida fagotització dels cossos apoptòtics evita que es generi una resposta autoimmunitària contra antígens danyats o desplaçats cap a la bicapa lipídica modificada de la membrana cel·lular. Algunes vegades, però, el mecanisme macrofàgic de protecció de l'homeòstasi pot no ser prou eficaç a causa d'una fagocitosi insuficient o per l'existència d'un excés de cossos apoptòtics. Quan ocorre això, l'elevada quantitat de restes cel·lulars activa la resposta inflamatòria i desenvolupa el procés d'autoimmunitat. Aquest conjunt de fets es dona, per exemple, en malalts de càncer o amb glomerulonefritis. L'apoptosi es denomina col⋅loquialment «suïcidi cel·lular». L'apoptosi hepatocitària es caracteritza per la presència de cossos de Councilman, uns acúmuls intracitoplasmàtics de material eosinòfil dens que es veuen en malalties que danyen greument el fetge, entre elles les hepatitis víriques i la febre groga. L'apoptosi dels glòbuls vermells rep el nom d'eriptosi. Pot ser conseqüència del normal envelliment dels eritròcits o estar induïda per un ampli ventall de trastorns hematològics d'indole genètica o no, estrès oxidatiu, síndromes metabòliques, contaminacions ambientals, determinats medicaments, deficiències enzimàtiques o vitamíniques i infeccions, com ara la malària. L'emperitosi només es veu en les cel·lules del sistema immunitari amb activitat citotòxica que expressen la cisteïna proteasa granzima B i el terme designa una singular forma d'apoptosi cèl·lula a cèl·lula, descrita l'any 2013. L'apoptosi independent de caspases és una modalitat de mort apoptòtica que no requereix l'activació d'aquests enzims pertanyents a la família de les proteases i que es desencadena a partir de la sortida al citosol de determinats factors mitocondrials pro-apoptogènics. La ferroptosi és un altre tipus de mort cel·lular programada depenent del ferro. Es caracteritza per l'acumulació de productes de la peroxidació lipídica, apareix en diverses neoplàsies malignes i té moltes diferencies bioquímiques amb l'apoptosi habitual. L'anoikis és un procés molt semblant a l'apoptosi induït per interaccions anòmales entre les cel·lules i la seva matriu extracel·lular. La paraptosi és una altra forma específica de mort cel·lular programada sense les alteracions típiques de l'apoptosi. Es distingeix d'aquesta per la presència de vacúoles citoplasmatiques i l'absència de condensació cromatínica i de fragmentació cel·lular. Sol aparèixer com a resposta a l'hiperactivació de determinats receptors de factors de creixement cel·lular. La NETosi és un tipus de mort cel·lular regulada no apoptòtica de naturalesa immunitària innata, en el qual es produeix un suïcidi dels neutròfils per combatre una infecció i que comporta l'alliberament de les anomenades trampes extracelul·lars de neutròfils (en anglès Neutrophil Extracellular Trap), formades fonamentalment per una xarxa de fibres d'ADN d'aquests granulòcits amb la funció primordial d'immobilitzar i neutralitzar els agents patògens.

## Referències

* ↑ «Necrosi». Diccionari Enciclopèdic de Medicina. Barcelona: Grup Enciclopèdia Catalana. [Consulta: 9 març 2021].
* ↑ Khalid, N; Azimpouran, M «Necrosis» (en anglès). StatPearls [Internet]. StatPearls Publishing LLC, 2022 Mar 9; NBK557627 (rev), pàgs: 14. PMID: 32491559 [Consulta: 28 gener 2023].
* ↑ Kara, H; Ak, A; Bayır, A; Akıncı, M; et al «Digital necrosis caused by a snake bite» (en anglès). J Exp Clin Med, 2013; 30, pp: 377-379. DOI: 10.5835/jecm.omu.30.04.022. ISSN: 1309-5129 [Consulta: 12 agost 2022].
* ↑ Hou, R; Zhang, H; Chen, H; Zhou, Y; et al «Total pancreatic necrosis after organophosphate intoxication» (en anglès). Front Med, 2019 Abr; 13 (2), pp: 285-288. DOI: 10.1007/s11684-018-0626-z. ISSN: 2095-0217. PMID: 29777518 [Consulta: 12 agost 2022].
* ↑ Bali, A; Chadha, I; Sharma, A «Necrotizing fasciitis of the chest wall caused by infected dentigerous cyst: a case report» (en anglès). J Maxillofac Oral Surg, 2012 Set; 11 (3), pp: 347-350. DOI: 10.1007/s12663-011-0214-0. PMC: 3428465. PMID: 23997491 [Consulta: 29 gener 2023].
* ↑ Krafts, K «A quick summary of the 6 types of necrosis» (en anglès). Pathology Student. University of Minnesota, 2012; Jun 4, pàgs: 3 [Consulta: 25 juny 2022].
* ↑ Anoop, N «Cell Injury, Cell Death and Adaptations» (en anglès). A: Synopsis of Pathology. Jaypee Medical Ltd, 2013 Ag 1; First Edition, Chap. 1, pàgs: 30. ISBN 9789350904756. DOI: 10.5005/jp/books/11992_1 [Consulta: 25 juny 2022].
* ↑ Clarkson, AN; Sutherland, BA; Appleton, I «The biology and pathology of hypoxia-ischemia: An Update» (en anglès). Arch Immunol Ther Exp (Warsz), 2005 Jun-Maig; 53 (3), pp: 213-225. ISSN: 0004-069X. PMID: 15995582 [Consulta: 28 juny 2022].
* ↑ Adam, S; Sama, HD; Vourey, G; Kpémissi, E «Iatrogenic palatal necrosis: What is your approach to treatment?» (en anglès). Eur Ann Otorhinolaryngol Head Neck Dis, 2016 Jun; 133 (3), pp: 219-220. DOI: 10.1016/j.anorl.2015.08.036. ISSN: 1879-730X. PMID: 26384782 [Consulta: 25 juny 2023].
* ↑ Kang, W; Robitaille, MC; Merrill, M; Teferra, K; et al «Mechanisms of cell damage due to mechanical impact: an in vitro investigation» (en anglès). Sci Rep, 2020 Jul 20; 10 (1), pp: 12009. DOI: 10.1038/s41598-020-68655-2. PMC: 7371734. PMID: 32686715 [Consulta: 6 agost 2022].
* ↑ Lata, S; Bafna, SK; Asif, MI; Sachan, A «Bilateral liquefactive corneal necrosis: a rare and devastating complication of vitamin A deficiency in the adult» (en anglès). BMJ Case Rep, 2021 Feb 19; 14 (2), pp: e237343. DOI: 10.1136/bcr-2020-237343. PMC: 7896612. PMID: 33608333 [Consulta: 9 juliol 2022].
* ↑ El-Yahchouchi, C; Moussa, MK; Khalaf, Z; Moussallem, CD «Simultaneous Bilateral Avascular Necrosis of the Femoral Heads Associated With Cocaine Use» (en anglès). Cureus, 2020 Ag 19; 12 (8), pp: e9865. DOI: 10.7759/cureus.9865. PMC: 7500714. PMID: 32963906 [Consulta: 29 gener 2023].
* ↑ Kalant, H «The pharmacology and toxicology of "ecstasy" (MDMA) and related drugs» (en anglès). CMAJ, 2001 Oct 2; 165 (7), pp: 917-928. ISSN: 1488-2329. PMC: 81503. PMID: 11599334 [Consulta: 7 juny 2023].
* ↑ Reczek, CR; Birsoy, K; Kong, H; Martínez-Reyes, I; Wang, T; Gao, P; et al «A CRISPR screen identifies a pathway required for paraquat-induced cell death» (en anglès). Nat Chem Biol, 2017 Des; 13 (12), pp: 1274-1279. DOI: 10.1038/nchembio.2499. PMC: 5698099. PMID: 29058724 [Consulta: 1r agost 2022].
* ↑ Moss, K; Mahmood, T; Spaziani, R «Acute esophageal necrosis as a complication of diabetic ketoacidosis: A case report» (en anglès). World J Clin Cases, 2021 Nov 6; 9 (31), pp: 9571-9576. DOI: 10.12998/wjcc.v9.i31.9571. PMC: 8610878. PMID: 34877292 [Consulta: 28 gener 2023].
* ↑ Ennes Gonzalez, D; Demarchi Foresto, R; Santos Maldonado, AL; Carvalho Padilha, S; Badiani Roberto, F; Vilanova da Costa Pereira, ME; et al «Multiple extremity necrosis in fatal calciphylaxis: Case report» (en anglès). J Bras Nefrol, 2021 Abr-Jun; 43 (2), pp: 274-278. DOI: 10.1590/2175-8239-JBN-2020-0025. PMC: 8257280. PMID: 32645129 [Consulta: 16 juny 2023].
* ↑ Castillo Godoy, N; Durán López, CA; Matamoros, M «Micetismo: Reporte de dos casos fatales y revisión bibliográfica» (en anglès). Rev Cienc Forenses (Honduras), 2019; 5 (2), pp: 25-34. DOI: 10.5377/rcfh.v5i2.8918. ISSN: 2413-1067 [Consulta: 28 gener 2023].
* ↑ Silverman, CS; Brenner, J; Murtagh, FR «Hemorrhagic necrosis and vascular injury in carbon monoxide poisoning: MR demonstration» (en anglès). AJNR Am J Neuroradiol, 1993 Gen-Feb;14 (1), pp: 168-170. ISSN: 1936-959X. PMC: 8334460. PMID: 8427081 [Consulta: 28 març 2023].
* ↑ Yuenyongviwat, V; Laohawiriyakamol, T; Suwanno, P; Kanjanapradit, K; Tanutit, P «Calcific myonecrosis following snake bite: a case report and review of the literature» (en anglès). J Med Case Rep, 2014 Jun 16; 8, pp: 193. DOI: 10.1186/1752-1947-8-193. PMC: 4086687. PMID: 24934373 [Consulta: 29 gener 2023].
* ↑ Pezzi, M; Giglio, AM; Scozzafava, A; Filippelli, O; et al «Spider Bite: A Rare Case of Acute Necrotic Arachnidism with Rapid and Fatal Evolution» (en anglès). Case Rep Emerg Med, 2016 Ag 29; 2016, pp: 7640789. DOI: 10.1155/2016/7640789. PMC: 5019911. PMID: 27651958 [Consulta: 28 gener 2023].
* ↑ Fusco, LS; Cajade, R; Piñeiro, JM; Torres, AM; da Silva, IRF; Hyslop, S; et al «Biochemical characterization and cytotoxic effect of the skin secretion from the red-spotted Argentina frog Argenteohyla siemersi (Anura: Hylidae)» (en anglès). J Venom Anim Toxins Incl Trop Dis, 2020 Mar 30; 26, pp: e20190078. DOI: 10.1590/1678-9199-JVATITD-2019-0078. PMC: 7112748. PMID: 32280338 [Consulta: 28 gener 2023].
* ↑ Tanaka, Y; Mato, T; Fujiya, S; Furuhashi, Y; Takanosu, T; Watanabe, N; et al «Necrotizing Soft-Tissue Infection of the Trunk Resulting From Wound Caused by a Centipede: A Case Report» (en anglès). Am J Case Rep, 2022 Nov 9; 23, pp: e937869. DOI: 10.12659/AJCR.937869. PMC: 9662074. PMID: 36350797 [Consulta: 28 gener 2023].
* ↑ Haight, KL; Tschinkel, WR «Patterns of venom synthesis and use in the fire ant, Solenopsis invicta» (en anglès). Toxicon, 2003 Nov; 42 (6), pp: 673-682. DOI: 10.1016/j.toxicon.2003.09.005. ISSN: 1879-3150. PMID: 14602123 [Consulta: 28 gener 2023].
* ↑ Iglesias Julián, E; Badía Aranda, E; Bernad Cabredo, B; Corrales Cruz, D; Romero Arauzo, MJ «Cutaneous necrosis secondary to terlipressin therapy. A rare but serious side effect. Case report and literature review» (en anglès). Rev Esp Enferm Dig, 2017 Maig; 109 (5), pp: 380-382. DOI: 10.17235/reed.2017.4466/2016. ISSN: 1130-0108. PMID: 28112958 [Consulta: 25 juny 2023].
* ↑ Zahra, T; Jamil, S; Ferman, H; Ravikumar, Y; Voloshyna, D; et al «Warfarin-Induced Skin Necrosis in a 14-Year-Old Female: A Case Report» (en anglès). Cureus, 2022 Oct 16; 14 (10), pp: e30354. DOI: 10.7759/cureus.30354. PMC: 9664942. PMID: 36407247 [Consulta: 28 gener 2023].
* ↑ Guimarães-Costa, AB; Nascimento, MTC; Wardini, AB; Pinto-da-Silva, LH; Saraiva, EM «ETosis: A Microbicidal Mechanism beyond Cell Death» (en anglès). J Parasitol Res, 2012 Feb 26; 2012, pp: 929743. DOI: 10.1155/2012/929743. PMC: 3321301. PMID: 22536481 [Consulta: 1r agost 2022].
* ↑ Hirche, C; Engel, H; Kremer, T; Kneser, U «Necrotic Burns» (en anglès). A: Skin Necrosis (Téot L, Meaume S, Akita S, Ennis WJ, del Marmol V; Eds.), 2015 Gen; Chap. 47, pp: 287-291. ISBN 978-3-7091-1240-3. DOI: 10.1007/978-3-7091-1241-0_47 [Consulta: 9 juliol 2022].
* ↑ Tafoya Arreguín, GA «Lesiones por congelamiento: Frostbite» (en castellà). Orthotips, 2013 Abr-Jun; 9 (2), pp: 129-133. ISSN: 1870-2716 [Consulta: 9 juliol 2022].
* ↑ Adjemian, S; Oltean, T; Martens, S; Wiernicki, B; Goossens, V; Van den Berghe, T; Cappe, B; Ladik, M; Riquet, FB; Heyndrickx, L; Bridelance, J; Vuylsteke, M; et al «Ionizing radiation results in a mixture of cellular outcomes including mitotic catastrophe, senescence, methuosis, and iron-dependent cell death» (en anglès). Cell Death Dis, 2020 Nov 23; 11 (11), pp: 1003. DOI: 10.1038/s41419-020-03209-y. PMC: 7684309. PMID: 33230108 [Consulta: 28 juny 2022].
* ↑ Zaidi, SRH; Sharma, S «Pressure Ulcer» (en anglès). StatPearls [Internet]. StatPearls Publishing LLC, 2022 Ag 9; NBK553107 (rev), pàgs: 8. PMID: 31971747 [Consulta: 2 març 2023].
* ↑ Kroemer, G; Galassi, C; Zitvogel, L; Galluzzi, L «Immunogenic cell stress and death» (en anglès). Nat Immunol, 2022 Abr; 23 (4), pp: 487-500. DOI: 10.1038/s41590-022-01132-2. ISSN: 1529-2916. PMID: 35145297 [Consulta: 6 agost 2022].
* ↑ Bencze, M «Mechanisms of Myofibre Death in Muscular Dystrophies: The Emergence of the Regulated Forms of Necrosis in Myology» (en anglès). Int J Mol Sci, 2022 Des 26; 24 (1), pp: 362. DOI: 10.3390/ijms24010362. PMC: 9820579. PMID: 36613804 [Consulta: 28 gener 2023].
* ↑ Ji, LL; Yeo, D «Cellular mechanism of immobilization-induced muscle atrophy: A mini review» (en anglès). Sports Med Health Sci, 2019 Set 10; 1 (1), pp: 19-23. DOI: 10.1016/j.smhs.2019.08.004. PMC: 9219315. PMID: 35782462 [Consulta: 28 juliol 2022].
* ↑ Carreño, JE; Apablaza, F; Ocaranza, MP; Jalil, JE «Hipertrofia cardiaca: eventos moleculares y celulares» (en castellà). Rev Esp Cardiol, 2006 Maig; 59 (5), pp: 473-486. DOI: 10.1157/13087900. ISSN: 1579-2242. PMID: 16750145 [Consulta: 2 març 2023].
* ↑ Ozaki, H; Abe, T; Mikesky, AE; Sakamoto, A; et al «Physiological stimuli necessary for muscle hypertrophy» (en anglès). J Phys Fitness Sports, 2015 Feb; 4 (1), pp: 43-51. DOI: 10.7600/jpfsm.4.43. ISSN: 2186-8123 [Consulta: 26 juny 2022].
* ↑ Lai, EJ; Rakowski, H «Physiologic or pathologic hypertrophy: how can we know?» (en anglès). Expert Rev Cardiovasc Ther, 2014 Ag; 12 (8), pp: 919-922. DOI: 10.1586/14779072.2014.934226. ISSN: 1744-8344. PMID: 24972675 [Consulta: 27 juny 2022].
* ↑ Vashi, R; Hooley, R; Butler, R; Geisel, J; Philpotts, L «Breast Imaging of the Pregnant and Lactating Patient: Physiologic Changes and Common Benign Entities» (en anglès). AJR Am J Roentgenol, 2013 Feb; 200 (2), pp: 329-336. DOI: 10.2214/AJR.12.9845. ISSN: 1546-3141. PMID: 23345354 [Consulta: 19 juliol 2022].
* ↑ Szewczuk, W; Szewczuk, O; Czajkowski, K; Grala, B; Semczuk, A «Ovarian adult-type granulosa cell tumor concomitant with simple endometrial hyperplasia: a case study with selected immunohistochemistry» (en anglès). J Int Med Res, 2020 Abr; 48 (4), pp: 300060519886984. DOI: 10.1177/0300060519886984. PMC: 7607058. PMID: 31870196 [Consulta: 27 juny 2022].
* ↑ Meyer, AR; Goldenring, JR «Injury, repair, inflammation and metaplasia in the stomach» (en anglès). J Physiol, 2018 Set; 596 (17), pp: 3861-3867. DOI: 10.1113/JP275512. PMC: 6117566. PMID: 29427515 [Consulta: 30 gener 2023].
* ↑ Schamberger, AC; Staab-Weijnitz, CA; Mise-Racek, N; Eickelberg, O «Cigarette smoke alters primary human bronchial epithelial cell differentiation at the air-liquid interface» (en anglès). Sci Rep, 2015 Feb 2; 5, pp: 8163. DOI: 10.1038/srep08163. PMC: 4313097. PMID: 25641363 [Consulta: 4 juliol 2016].
* ↑ Giroux, V; Rustgi, AK «Metaplasia: tissue injury adaptation and a precursor to the dysplasia–cancer sequence» (en anglès). Nat Rev Cancer, 2017 Oct; 17 (10), pp: 594-604. DOI: 10.1038/nrc.2017.68. PMC: 5998678. PMID: 28860646 [Consulta: 26 juny 2022].
* ↑ Wada, Y; Kodama, M; Mizukami, K; Okimoto, T; Fuchino, T; Tsutsumi, K; Fukuda, M; et al «Differences in Regression Patterns of Complete and Incomplete Intestinal Metaplasia at Ten Years after Helicobacter pylori Eradication» (en anglès). Acta Histochem Cytochem, 2021 Des 24; 54 (6), pp: 185-194. DOI: 10.1267/ahc.21-00069. PMC: 8727845. PMID: 35023881 [Consulta: 26 agost 2022].
* ↑ Majno, G; Joris, I «Apoptosis, oncosis, and necrosis. An overview of cell death» (en anglès). Am J Pathol, 1995 Gen; 146 (1), pp: 3-15. ISSN 0002-9440. PMC: 1870771. PMID: 7856735 [Consulta: 4 juliol 2016].
* ↑ Amala, C «Necrosis and Types of Necrosis» (en anglès). Transl Med, 2020 Jul 31; 10 (2), pp: 1-2. ISSN 2161-1025. DOI: 10.24105/2161-1026.10.210 [Consulta: 15 març 2021].
* ↑ Hotchkiss, RS; Strasser, A; McDunn, JE; Swanson, PE «Cell Death in Disease: Mechanisms and Emerging Therapeutic Concepts» (en anglès). N Engl J Med, 2009 Oct 15; 361 (16), pp: 1570-1583. DOI: 10.1056/NEJMra0901217. PMC: 3760419. PMID: 19828534 [Consulta: 18 abril 2023].
* ↑ Duprez, L; Vanlangenakker, N; Festjens, N; Van Herreweghe, F; et al «Necrosis: Molecular Mechanisms and Physiological Roles» (en anglès). A: Essentials of Apoptosis, A Guide for Basic and Clinical Research (Yin XM, Dong Z; Eds.), 2009 Abr; Chap. 27, pp: 599-633. ISBN 978-1-60327-380-0. DOI: 10.1007/978-1-60327-381-7_27 [Consulta: 12 agost 2022].
* ↑ Hou, L; Liu, K; Li, Y; Ma, S; Ji, X; Liu, L «Necrotic pyknosis is a morphologically and biochemically distinct event from apoptotic pyknosis» (en anglès). J Cell Sci, 2016 Ag 15; 129 (16), pp: 3084-3090. DOI: 10.1242/jcs.184374. ISSN: 1477-9137. PMID: 27358477 [Consulta: 27 juny 2022].
* ↑ Sosa, S. «¿Qué es la cariorrexis?» (en castellà). Lifeder, 09-04-2019. [Consulta: 9 març 2021].
* ↑ Takada, S; Watanabe, T; Mizuta, R «DNase γ-dependent DNA fragmentation causes karyolysis in necrotic hepatocyte» (en anglès). J Vet Med Sci, 2020 Gen 10; 82 (1), pp: 23-26. DOI: 10.1292/jvms.19-0499. PMC: 6983664 [Consulta: 14 març 2023].
* ↑ Yan, G; Elbadawi, M; Efferth, T «Multiple cell death modalities and their key features (Review)» (en anglès). World Acad Sci J, 2020 Mar-Abr; 2 (2), pp: 39-48. DOI: 10.3892/wasj.2020.40. ISSN: 2632-2919 [Consulta: 11 agost 2022].
* ↑ Ghafoor, M; Kamal, M; Nadeem, U; Husain, AN «Educational Case. Myocardial Infarction: Histopathology and Timing of Changes» (en anglès). Acad Pathol, 2020 Des 17; 7, pp: 2374289520976639. DOI: 10.1177/2374289520976639. PMC: 7750744. PMID: 33415186 [Consulta: 19 juliol 2022].
* ↑ Scalise, RFM; De Sarro, R; Caracciolo, A; Lauro, R; Squadrito, F; Carerj, S; Bitto, A; et al «Fibrosis after Myocardial Infarction: An Overview on Cellular Processes, Molecular Pathways, Clinical Evaluation and Prognostic Value» (en anglès). Med Sci (Basel), 2021 Mar 1; 9 (1), pp: 16. DOI: 10.3390/medsci9010016. PMC: 7931027. PMID: 33804308 [Consulta: 27 juny 2022].
* ↑ Caruso, RA; Branca, G; Fedele, F; Irato, E; et al «Mechanisms of coagulative necrosis in malignant epithelial tumors (Review)» (en anglès). Oncol Lett, 2014 Oct; 8 (4), pp: 1397-1402. DOI: 10.3892/ol.2014.2345. PMC: 4156238. PMID: 11703623 [Consulta: 27 gener 2023].
* ↑ Meyer, J; Dupuis, A; Huttner, BD; Tihy, M; Bühler, L «Gangrenous gas necrosis of the spleen: a case report» (en anglès). BMC Case Rep, 2019 Set 5; 19 (1), pp: 777. DOI: 10.1186/s12879-019-4406-4. PMC: 6727493. PMID: 31488072 [Consulta: 10 febrer 2023].
* ↑ Ashokkumar, M; Sivasubramanian, BP; Palit, SR; Venkata, VS; et al «Isolated Ascending Colon Gangrene With Persistent Ascending Mesocolon: A Case Report» (en anglès). Cureus, 2022 Oct 6; 14 (10), pp: e29978. DOI: 10.7759/cureus.29978. PMC: 9636595. PMID: 36381750 [Consulta: 10 febrer 2023].
* ↑ Galambus, J; Hatch, LA; Patel, N; Rabionet, A; et al «Thrombotic cutaneous gangrene associated with ulcerative colitis» (en anglès). JAAD Case Rep, 2022 Ag 10; 28, pp: 71-73. DOI: 10.1016/j.jdcr.2022.07.042. PMC: 9465116. PMID: 36105755 [Consulta: 10 febrer 2023].
* ↑ Buttolph, A; Sapra, A «Gangrene» (en anglès). StatPearls [Internet]. StatPearls Publishing LLC, 2021 Set 18; NBK560552 (rev), pàgs: 9. PMID: 32809387 [Consulta: 25 juny 2022].
* ↑ Madakshira, MG; Gupta, K; Uthamalingam, P; Kapatia, G; Saini, SS «Multicystic encephalomalacia: An autopsy report of 4 cases» (en anglès). Autops Case Rep, 2020 Nov 20; 10 (4), pp: e2020208. DOI: 10.4322/acr.2020.208. PMC: 7703080. PMID: 33344323 [Consulta: 10 febrer 2023].
* ↑ Adigun, R; Basit, H; Murray, J «Cell Liquefactive Necrosis» (en anglès). StatPearls [Internet]. StatPearls Publishing LLC, 2020 Ag 28; NBK430935 (rev), pàgs: 7. PMID: 28613685 [Consulta: 9 març 2021].
* ↑ Cochran, KM; Mason, JR; Davidson, JS «Traumatic pancreatitis with peripheral fat necrosis» (en anglès). Postgrad Med J, 1975 Jul; 51 (597), pp: 457-460. DOI: 10.1136/pgmj.51.597.457. PMC: 2496060. PMID: 1187499 [Consulta: 4 juliol 2016].
* ↑ Vasei, N; Shishegar, A; Ghalkhani, F; Darvishi, M «Fat necrosis in the Breast: A systematic review of clinical» (en anglès). Lipids Health Dis, 2019 Jun 11; 18 (1), pp: 139. DOI: 10.1186/s12944-019-1078-4. PMC: 6560815. PMID: 31185981 [Consulta: 9 juliol 2022].
* ↑ Smith, LJ; Eichelberger, TD; Kane, EJ «Breast Injuries in Female Collegiate Basketball, Soccer, Softball and Volleyball Athletes: Prevalence, Type and Impact on Sports Participation» (en anglès). Eur J Breast Health, 2018 Gen 1; 14 (1), pp: 46-50. DOI: 10.5152/ejbh.2017.3748. PMC: 5758063. PMID: 29322119 [Consulta: 11 abril 2023].
* ↑ Ha, KY; Parish, D; Hamilton, R; Wang, JC «Fat necrosis in the breast from methylene blue dye injection» (en anglès). Proc (Bayl Univ Med Cent), 2013 Jul; 26 (3), pp: 298-299. DOI: 10.1080/08998280.2013.11928990. PMC: 3684305. PMID: 23814398 [Consulta: 12 agost 2022].
* ↑ Genova, R; Garza, RF «Breast Fat Necrosis» (en anglès). StatPearls [Internet]. StatPearls Publishing LLC, 2021 Ag 11; NBK542191 (rev), pàgs: 11. PMID: 31194348 [Consulta: 28 juliol 2022].
* ↑ Fred, HL «Pericardial Fat Necrosis: a review and update» (en anglès). Tex Heart Inst J, 2010; 37 (1), pp: 82-84. ISSN: 0730-2347. PMC: 2829792. PMID: 20200633 [Consulta: 28 març 2023].
* ↑ Cakir, M; Tekin, A; Kucukkartallar, T; Vatansev, H; Kartal, A «Enzymatic Debridement in Necrotizing Pancreatitis» (en anglès). Int Surg, 2015 Maig; 100 (5), pp: 897-902. DOI: 10.9738/INTSURG-D-14-00164.1. PMC: 4452980. PMID: 26011212 [Consulta: 26 juny 2022].
* ↑ Hunter, RL «Pathology of post primary tuberculosis of the lung: an illustrated critical review» (en anglès). Tuberculosis (Edinb), 2011 Nov; 91 (6), pp: 497-509. DOI: 10.1016/j.tube.2011.03.007. PMC: 3215852. PMID: 21733755 [Consulta: 4 juliol 2016].
* ↑ Moon, J; Yu, DA; Yoon, HS; Cho, S; Park, HS «Syphilitic Gumma: A Rare Form of Cutaneous Tertiary Syphilis» (en anglès). Ann Dermatol, 2018 Des; 30 (6), pp: 749-751. DOI: 10.5021/ad.2018.30.6.749. PMC: 7992438. PMID: 33911527 [Consulta: 12 agost 2022].
* ↑ Kiran, CM; Menon, R «Fine needle aspiration cytology as an aid to diagnosis, categorization and treatment when pure neuritic leprosy presents as nerve abscess» (en anglès). J Cytol, 2013 Oct; 30 (4), pp: 237-240. DOI: 10.4103/0970-9371.126648. PMC: 3945623. PMID: 24648666 [Consulta: 28 maig 2023].
* ↑ Matthews, AH; Davis, DD; Fish, MJ; Stitson, D «Avascular Necrosis» (en anglès). StatPearls [Internet]. StatPearls Publishing LLC, 2022 Abr 16; NBK537007 (rev), pàgs: 10. PMID: 30725692 [Consulta: 9 juliol 2022].
* ↑ Weinstein, RS «Glucocorticoid-induced osteonecrosis» (en anglès). Endocrine, 2012 Abr; 41 (2), pp: 183-190. DOI: 10.1007/s12020-011-9580-0. PMC: 3712793. PMID: 22169965 [Consulta: 4 febrer 2023].
* ↑ Glueck, CJ; Freiberg, RA; Boriel, G; Khan, Z; Brar, A; et al «The role of the factor V Leiden mutation in osteonecrosis of the hip» (en anglès). Clin Appl Thromb Hemost, 2013 Set; 19 (5), pp: 499-503. DOI: 10.1177/1076029612449901. ISSN: 1938-2723. PMID: 22696591 [Consulta: 15 juliol 2022].
* ↑ White, TC; Davis, DD; Cooper, JS «Dysbaric Osteonecrosis» (en anglès). StatPearls [Internet]. StatPearls Publishing LLC, 2022 Ag 10; NBK482310 (rev), pàgs: 4. PMID: 29493935 [Consulta: 11 abril 2023].
* ↑ Krafts, K «What's necrotic in fibrinoid necrosis?» (en anglès). Pathology Student. University of Minnesota, 2015; Gen 13, pàgs: 2 [Consulta: 9 març 2021].
* ↑ Razani, B. «Serum Sickness» (en anglès). Vascular Pathology. Pathway Medicine: An Introduction to Clinical Medicine, 2014. Arxivat de l'original el 13 d’abril 2021. [Consulta: 9 març 2021].
* ↑ Rijnink, EC; Teng, YKO; Wilhelmus, S; Almekinders, M; Wolterbeek, R; Cransberg, K; et al «Clinical and Histopathologic Characteristics Associated with Renal Outcomes in Lupus Nephritis» (en anglès). Clin J Am Soc Nephrol, 2017 Maig 8; 12 (5), pp: 734-743. DOI: 10.2215/CJN.10601016. PMC: 5477219. PMID: 28473317 [Consulta: 4 febrer 2023].
* ↑ Bajema, M; Hagen, EC; de Heer, E; van der Woude, FJ; Bruijn, JA «Colocalization of ANCA-antigens and fibrinoid necrosis in ANCA-associated vasculitis» (en anglès). Kidney Int, 2001 Nov; 60 (5), pp: 2025-2030. DOI: 10.1046/j.1523-1755.2001.00019.x. ISSN: 1523-1755. PMID: 11703623 [Consulta: 27 gener 2023].
* ↑ Barrena, BG; Miller, TM; Nelson, BL «Laryngeal Contact Ulcer» (en anglès). Head Neck Pathol, 2020 Des; 14 (4), pp: 1032-1035. DOI: 10.1007/s12105-020-01167-7. PMC: 7669920. PMID: 32383044 [Consulta: 2 març 2023].
* ↑ Sargin, G; Senturk, T «Multiple pulmonary rheumatoid nodules» (en anglès). Reumatologia, 2015; 53 (5), pp: 276-278. DOI: 10.5114/reum.2015.55831. PMC: 4847313. PMID: 27407259 [Consulta: 27 gener 2023].
* ↑ Shams, F; Rafique, M; Samoo, NA; Irfan, R «Fibrinoid necrosis and hyalinization observed in normal, diabetic and hypertensive placentae» (en anglès). J Coll Physicians Surg Pak, 2012 Des; 22 (12), pp: 769-772. ISSN: 1022-386X. PMID: 23217482 [Consulta: 27 juny 2022].
* ↑ Galluzzi, L; Kepp, O; Kroemer, G «Mitochondrial regulation of cell death: a phylogenetically conserved control» (en anglès). Microb Cell, 2016 Feb 23; 3 (3), pp: 101-108. DOI: 10.15698/mic2016.03.483. PMC: 5349020. PMID: 28357340 [Consulta: 2 març 2023].
* ↑ Becker, LC; Jeremy, RW; Schaper, J; Schaper, W «Ultrastructural assessment of myocardial necrosis occurring during ischemia and 3-h reperfusion in the dog» (en anglès). Am J Physiol, 1999 Jul; 277 (1 Pt 2), pp: H243-H252. Arxivat de l'original el 14 d’agost 2016. DOI: 10.1152/ajpheart.1999.277.1.H243. ISSN: 2163-5773. PMID: 10409203 [Consulta: 5 juliol 2016].
* ↑ Saha, BK «Rapidly progressive necrotizing pneumonia: remember the Streptococcus anginosus group!» (en anglès). Pan Afr Med J, 2020 Jun 23; 36, pp: 116. DOI: 10.11604/pamj.2020.36.116.22218. PMC: 7406454. PMID: 32821327 [Consulta: 25 juny 2022].
* ↑ Chauhan, H; Patil, S; Hajare, A; Krishnaprasad, K; Bhargava, A «Necrotizing Fasciitis of Hand By Methicillin Resistant Staphylococcus aureus (MRSA) – A Sinister» (en anglès). J Clin Diagn Res, 2015 Jun; 9 (6), pp: DD01-DD02. DOI: 10.7860/JCDR/2015/12381.6014. PMC: 4525510. PMID: 26266121 [Consulta: 25 juny 2022].
* ↑ Del Rio, B; Redruello, B; Linares, DM; Ladero, V; Ruas-Madiedo, P; et al «The biogenic amines putrescine and cadaverine show in vitro cytotoxicity at concentrations that can be found in foods» (en anglès). Sci Rep, 2019 Gen 15; 9 (1), pp: 120. DOI: 10.1038/s41598-018-36239-w. PMC: 6333923. PMID: 30644398 [Consulta: 30 gener 2023].
* ↑ Suárez Lescay, CC; Infante Carbonell, MC «Mionecrosis por clostridio: una enfermedad de todos los tiempos» (en castellà). Medisan, 2011 Gen; 15 (1), pp: 112-124. ISSN: 1029-3019 [Consulta: 15 juliol 2022].
* ↑ Elmore, S «Apoptosis: A Review of Programmed Cell Death» (en anglès). Toxicol Pathol, 2007 Jun; 35 (4), pp: 495-516. DOI: 10.1080/01926230701320337. PMC: 2117903. PMID: 17562483 [Consulta: 15 juliol 2022].
* ↑ Martin, DA; Elkon, KB «Mechanisms of apoptosis» (en anglès). Rheum Dis Clin North Am, 2004 Ag; 30 (3), pp: 441-454. DOI: 10.1016/j.rdc.2004.04.008. ISSN: 0889-857X. PMID: 15261335 [Consulta: 30 gener 2023].
* ↑ Xu, X; Lai, Y; Hua, ZC «Apoptosis and apoptotic body: disease message and therapeutic target potentials» (en anglès). Biosci Rep, 2019 Gen 18; 39 (1), pp: BSR20180992. DOI: 10.1042/BSR20180992. PMC: 6340950. PMID: 30530866 [Consulta: 10 abril 2023].
* ↑ Hayat, SMG; Bianconi, V; Pirro, M; Sahebkar, A «Efferocytosis: molecular mechanisms and pathophysiological perspectives» (en anglès). Immunol Cell Biol, 2019 Feb; 97 (2), pp: 124-133. DOI: 10.1111/imcb.12206. ISSN: 1440-1711. PMID: 30230022 [Consulta: 27 juny 2022].
* ↑ Akhtar, F; Bokhari, SRA «Apoptosis» (en anglès). StatPearls [Internet]. StatPearls Publishing LLC, 2022 Maig 15; NBK499821 (rev), pàgs: 5. PMID: 29762996 [Consulta: 27 juny 2022].
* ↑ Arandjelovic, S; Ravichandran, KS «Phagocytosis of apoptotic cells in homeostasis» (en anglès). Nat Immunol, 2015 Set; 16 (9), pp: 907-917. DOI: 10.1038/ni.3253. PMC: 4826466. PMID: 26287597 [Consulta: 16 juny 2023].
* ↑ Capotondo, M «Apoptotic bodies and glomerulonephritis» (en anglès). Rev Electron Biomed, 2016; 2, pp: 3-6. ISSN: 1697-090X [Consulta: 27 juny 2022].
* ↑ Institut de Recerca Biomèdica. «Dissenyen una eina per induir el suïcidi controlat en cèl·lules humanes». Notícies científiques, 17-12-2009. [Consulta: 4 juliol 2016].
* ↑ Haubrich, W «Councilman of Councilman Bodies» (en anglès). Gastroenterology, 2006 Abr; 130 (4), pp: 1046. DOI: 10.1053/j.gastro.2006.02.054. ISSN: 1528-0012 [Consulta: 21 març 2022].
* ↑ Fischer, R; Baumert, T; Blum, HE «Hepatitis C virus infection and apoptosis» (en anglès). World J Gastroenterol, 2007 Set 28; 13 (36), pp: 4865-4872. DOI: 10.3748/wjg.v13.i36.4865. PMC: 4611765. PMID: 17828818 [Consulta: 21 març 2022].
* ↑ Quaresma, JA; Barros, VL; Pagliari, C; Fernandes, ER; Guedes, F; et al «Revisiting the liver in human yellow fever: virus-induced apoptosis in hepatocytes associated with TGF-beta, TNF-alpha and NK cells activity» (en anglès). Virology, 2006 Feb 5; 345 (1), pp: 22-30. Arxivat de l'original el 21 de març 2023. DOI: 10.1016/j.virol.2005.09.058. ISSN: 1096-0341. PMID: 16278000 [Consulta: 21 març 2022].
* ↑ Pretorius, E; du Plooy, JN; Bester, J «A Comprehensive Review on Eryptosis» (en anglès). Cell Physiol Biochem, 2016; 39 (5), pp: 1977-2000. DOI: 10.1159/000447895. ISSN: 1421-9778. PMID: 27771701 [Consulta: 23 febrer 2023].
* ↑ Lang, F; Qadri, SM «Mechanisms and significance of eryptosis, the suicidal death of erythrocytes» (en anglès). Blood Purif, 2012; 33 (1-3), pp: 125-130. DOI: 10.1159/000334163. ISSN: 1421-9735. PMID: 22269222 [Consulta: 20 juny 2022].
* ↑ Bissinger, R; Al Mamun Bhuyan, A; Qadri, SM; Lang, F «Oxidative stress, eryptosis and anemia: a pivotal mechanistic nexus in systemic diseases» (en anglès). FEBS J, 2019 Mar; 286 (5), pp: 826-854. DOI: 10.1111/febs.14606. ISSN: 1742-4658. PMID: 30028073 [Consulta: 20 juny 2022].
* ↑ Brun, JF; Varlet-Marie, E; Myzia, J; Raynaud de Mauverger, E; Pretorius, E «Metabolic Influences Modulating Erythrocyte Deformability and Eryptosis» (en anglès). Metabolites, 2021 Des 21; 12 (1), pp: 4. DOI: 10.3390/metabo12010004. PMC: 8778269. PMID: 35050126 [Consulta: 20 juny 2022].
* ↑ Al Mamun Bhuyan, A; Signoretto, E; Bissinger, R; Lang, F «Enhanced Eryptosis Following Exposure to Dolutegravir» (en anglès). Cell Physiol Biochem, 2016; 39 (2), pp: 639-650. DOI: 10.1159/000445655. ISSN: 1421-9778. PMID: 27442249 [Consulta: 20 juny 2022].
* ↑ Bouguerra, G; Talbi, K; Trabelsi, N; Chaouachi, D; et al «Enhanced Eryptosis in Glucose-6-Phosphate Dehydrogenase Deficiency» (en anglès). Cell Physiol Biochem, 2021 Des 11; 55 (6), pp: 761-772. DOI: 10.33594/000000474. ISSN: 1421-9778. PMID: 34894207 [Consulta: 20 juny 2022].
* ↑ Repsold, L; Joubert, AM «Eryptosis: An Erythrocyte's Suicidal Type of Cell Death» (en anglès). Biomed Res Int, 2018; Gen 3; 2018, pp: 9405617. DOI: 10.1155/2018/9405617. PMC: 5817309. PMID: 29516014 [Consulta: 9 març 2021].
* ↑ Miranda Scovino, A; Rivas Totino, PR; Morrot, A «Eryptosis as a New Insight in Malaria Pathogenesis» (en anglès). Front Immunol, 2022 Maig 13; 13, pp: 855795. DOI: 10.3389/fimmu.2022.855795. PMC: 9136947. PMID: 35634341 [Consulta: 23 febrer 2023].
* ↑ UniProt «Granzyme B» (en anglès). Protein knowledgebase. UniProt Consortium, 2023 Feb 22; -P10144 (GRAB_HUMAN)- (rev), pàgs: 10 [Consulta: 4 abril 2023].
* ↑ Wang, S; He, MF; Chen, YH; Wang, MY; Yu, XM; Bai, J; Zhu, HY; et al «Rapid reuptake of granzyme B leads to emperitosis: an apoptotic cell-in-cell death of immune killer cells inside tumor cells» (en anglès). Cell Death Dis, 2013 Oct 10; 4 (10), pp: e856. DOI: 10.1038/cddis.2013.352. PMC: 3824662. PMID: 24113190 [Consulta: 4 abril 2023].
* ↑ Tai, SWG; Green, DR «Caspase-independent cell death: leaving the set without the final cut» (en anglès). Oncogene, 2008 Oct 27; 27 (50), pp: 6452-6461. DOI: 10.1038/onc.2008.311. PMC: 2635930. PMID: 18955972 [Consulta: 17 maig 2023].
* ↑ Hirschhorn, T; Stockwell, BR «The development of the concept of ferroptosis» (en anglès). Free Radic Biol Med, 2019 Mar; 133, pp: 130-143. DOI: 10.1016/j.freeradbiomed.2018.09.043. PMC: 6368883. PMID: 30268886 [Consulta: 23 febrer 2023].
* ↑ Yu, H; Guo, P; Xie, X; Wang, Y; Chen, G «Ferroptosis, a new form of cell death, and its relationships with tumourous diseases» (en anglès). J Cell Mol Med, 2017 Abr; 21 (4), pp: 648-657. DOI: 10.1111/jcmm.13008. PMC: 5345622. PMID: 27860262 [Consulta: 5 juliol 2022].
* ↑ Jiang, X; Stockwell, BR; Conrad, M «Ferroptosis: mechanisms, biology and role in disease» (en anglès). Nat Rev Mol Cell Biol, 2021 Abr; 22 (4), pp: 266-282. DOI: 10.1038/s41580-020-00324-8. PMC: 8142022. PMID: 33495651 [Consulta: 23 febrer 2023].
* ↑ Zhan, M; Zhao, H; Han, ZC «Signalling mechanisms of anoikis» (en anglès). Histol Histopathol, 2004 Jul; 19 (3), pp: 973-983. DOI: 10.14670/HH-19.973. ISSN: 0213-3911. PMID: 11544023 [Consulta: 25 agost 2022].
* ↑ Sperandio, S; de Belle, I; Bredesen, DE «An alternative, nonapoptotic form of programmed cell death» (en anglès). Proc Natl Acad Sci USA, 2000 Des 19; 97 (26), pp: 14376-14381. DOI: 10.1073/pnas.97.26.14376. PMC: 18926. PMID: 11121041 [Consulta: 7 març 2023].
* ↑ Mesa, MA; Vasquez, G «NETosis» (en anglès). Autoimmune Dis, 2013 Feb 5; 2013, pp: 651497. DOI: 10.1155/2013/651497. PMC: 3576733. PMID: 23476749 [Consulta: 8 maig 2023].

## Bibliografia

* Ordi, Jaume (Coord.); Alós, Llúcia; Campo, Elias; Cardesa, Antonio; Fernàndez, Pedro L. (et al). Anatomia patològica general. Part II. Ed. Publicacions i Edicions de la Universitat de Barcelona, 2006. ISBN 8447531295 [Consulta: 4 juliol 2016].
* McGee, James O´D.; Isaacson, Peter G.; Wright, Nicholas A. Oxford Textbook of Pathology: Volume 1: Principles of Pathology. Chapter 3: Cell injury and death, pp: 147-154 (en anglès). Oxford University Press, 1992. ISBN 9780192619723 [Consulta: 4 juliol 2016].
* Muniesa Montserrat, Cristina; Fortuño Ruiz, Yolanda; González Rupérez, Jesús. Diagnóstico de la necrosis cutánea (en castellà). Semin Fund Esp Reumatol, 2008 Abr; 9 (2), pp: 86-95. ISSN 1577-3566. DOI 10.1016/S1577-3566(08)74925-X [Consulta: 29 juliol 2022].
* Baeza Martín, Rebeca. Diecinueve formas de morir las células -Treball de fi de Màster- (en castellà). Departamento de Biología Celular, Histología y Farmacología. Facultad de Medicina de la Universidad de Valladolid, 2015; TFM-M150, pàgs: 100 [Consulta: 25 agost 2022].
* Escobar, María L.; Echeverría, Olga M.; Vázquez-Nin, Gerardo H. Necrosis as Programmed Cell Death (en anglès). A: Cell Death: Autophagy, Apoptosis and Necrosis (Ntuli, T; Ed.) Chap. 19, IntechOpen, 2015; Des 16, pàgs: 16. DOI 10.5772/61483. ISBN 978-953-51-2236-4 [Consulta: 10 març 2021].
* Galluzzi, Lorenzo; Vitale, Ilio; Aaronson, Stuart A.; Abrams, John M.; Adam, Dieter; Agostinis, Patrizia; Alnemri, Emad S.; Altucci, Lucia; et al Molecular mechanisms of cell death: recommendations of the Nomenclature Committee on Cell Death 2018 (en anglès). Cell Death Differ, 2018 Mar; 25 (3), pp: 486-541. PMID: 29362479. DOI 10.1038/s41418-017-0012-4 [Consulta: 16 febrer 2023].
* Obeng, Enoch. Apoptosis (programmed cell death) and its signals - A review (en anglès). Braz J Biol, 2021 Oct-Des; 81 (4), pp: 1133-1143. PMID: 33111928. DOI 10.1590/1519-6984.228437 [Consulta: 10 abril 2023].
* Yang, Jinsung; Kim, Wanil; Kim, Deok Ryong. Autophagy in Cell Survival and Death (en anglès). Int J Mol Sci, 2023 Mar 1; 24 (5), pp: 4744. PMID: 36902171. DOI 10.3390/ijms24054744 [Consulta: 14 març 2023].

## Enllaços externs

* Necrosis y Apoptosis Morales Luna, D. 2018 Abr (castellà)
* Lesión celular. Necrosis Lino, LS. 2020 Gen (castellà)